Sketchup Pro 2016 keygen mang ke lisebelisoa kafukafu ekozala ke bona bao u sheba pele ho ho sebedisa. Ba etsa lebaka le leng (kapa mohlomong ) Ka sebele, e le kannete hantle. Ba tlohela hore u etsa seo u se hlokang ho sa hlokahale hore ba lemohe hore na ke joang. Ba thusa ka mesebetsi thata kapa uninteresting o tle o ka elwa hloko ka ka ho ba pōpo, kapa e behang, kapa ka bobeli. 'Me ba u, ea ka tsela ea bona, hlollang le.
Ho hlongoa tla qala le ema ho ho fihlela e tlatsa. Dipotšišo tša Kgafetša Kgafetša - Imbokodo
Dipotšišo tša Kgafetša Kgafetša
Ga bjale ga go na kenti yeo e neilwego laesense ya go ba kgahlanong le HIV goba AIDS.
HVTN 705/HPX2008 go lekwa dikenti tše 2 tšeo di sa lekwago tša go ba kgahlanong le HIV. Dikenti tša nyakišišo di bitšwa Ad26.Mos4.HIV le Clade C gp140. Dikenti tše di tšweleditšwe ke Janssen Vaccines & Prevention B.V. Go tloga ka se sebaka, re tla di bitša kenti ya Ad26 le Proteine goba dikenti tša nyakišišo.
Kenti ya proteine, Clade C gp140, e tšweleditšwe go tšwa go proteine yeo e swanago le proteine yeo e hwetšwago mo go HIV. Se se ka tšweletša kamogelo ya mašole a mmele.
Ditšweletšwa tšeo di dirišwago mo go nyakišišo ye ga di a tšweletšwa go tšwa go HIV yeo e phelago, HIV yeo e bolailwego, goba disele tša batho tšeo di fetetšwego ke HIV. Dikenti tše tša nyakišišo ga di hlole phetelo ya HIV goba AIDS.
Re ka kgona go go fa tshedimošo yeo e tletšego ka ga dikenti tša nyakišišo, ge o ka nyaka gore re dire bjalo.
Nyakišišo go lebeletšwe gore e tla thoma go ngwadiša bakgathatema ka Oktobore 2017. Gomme e tla dirwa mo mafelong a:
5. Ke ka baka la eng nyakišišo ye e dirwa?
Maikemišetšo a dinyakišišo ka moka tša HVTN ke go hwetša kenti yeo e bolokegilego gape e šomago gabotse. Morero o mogolo wa nyakišišo ke:
Go lekola ge eba kenti ya nyakišišo e ka kgona go thibela phetelo ya HIV
Go fana ka tshedimošo yeo e nabilego ka ga polokego ya dikenti tša nyakišišo
7. Naa dikenti tše tša nyakišišo di bolokegile?
8. Naa dikenti tše tša nyakišišo di ka šireletša bakgathatema go se fetelwe ke HIV?
Bakgathatema ga ba swanela go lebelela gore ba tla šireletšwa go HIV ke dikenti tše tša nyakišišo. Go bolela nnete, bakgathatema ba ka nna ba se hwetše kenti ya nyakišišo mo nyakišišong ye, ka ge seripa sa bakgathatema se tla hwetša seforaforetši. Seforaforetši mo nyakišišong ye, ke meetse a letswai ao a se nago twatši.
Nyakišišo ye e diretšwe gore go lekolwe ge eba dikenti tša nyakišišo di ka šoma go thibela goba go lwantšhana le HIV.
Ka ge re sa tsebe ge eba dikenti tša nyakišišo di tla thibela HIV/AIDS, bakgathatema mo nyakišišong ye ba tla eletšwa ka fao ba ka efogago phetelo ya HIV gomme ba tla romelwa mafelong ao go ona ba tla kgonago go ka fihlelela mekgwa ya thibelo ya HIV yeo e hwetšagalago.
9. Naa go tla tšea sebaka se se kaakang gore go tle go kgonwe go tsebjwa ge e le gore dikenti tša nyakišišo di a šoma?
Go šireletša boitekanelo le go hlompha ditokelo tša bakgathatema ke maikemišetšo a magolo go bohle mo go HVTN le Janssen Vaccines. Ka ntle ga baithaopi, re be re ka se kgone go ka hwetša kenti ya HIV.
Sehlopha sa tekolo ya polokego ya nyakišišo le boto e ikemetšego ya tšhetšo ya polokego ya data di lekola kgafetša kgafetša tshedimošo ya maphelo go tšwa go nyakišišo go lekola ge eba go bonala eka go bolokegile go ka tšwela pele ka ditšhwaana tša nyakišišo.
Boto ya Tekolo ya Ditheo (IRB) goba Komiti ya Boitshwaro (EC) e lekola le go šetša leano la nyakišišo bakeng sa kliniki ye nngwe le ye nngwe yeo e dirago nyakišišo, go akaretšwa le tshedimošo yeo e abelwago batho ka ga nyakišišo, tšwelopele go nyakišišo, le mathata a tša maphelo go bakgathatema. IRB/EC gape e lebelela gore naa ditokelo tša mokgathatema di a hlomphiwa naa.
Khansele ya Afrika Borwa ya Taolo ya Kalafi, ga mmogo le babea molao ba setšhaba ba dinaga tše dingwe, e okamela boitshwaro bja nyakišišo gomme e hloka dipego tša kgafetša kgafetša ka ga polokego ya bakgathatema.
Kliniki ye nngwe le ye nngwe e na le Institutional Biosafety Committee (IBC) yeo e okamelago ka fao dikenti tša nyakišišo di lokišwago ka khemising le ka fao di dirišwago ka kliniking.
Kgoro ya tša Temo, Dithokgwa le Dihlapi ya Afrika Borwa (DAFF) e na le boto yeo e kgethegilego yeo e swanetšego go lekola le go dumelela dikgopelo ka moka tlišo ya dithoto ka nageng tšeo di fetotšwego ditšini (GMO) tše bjalo ka kenti ya Ad26 mo nyakišišong ye.
11. Naa dikenti tša nyakišišo di ka hlola dipoelo tšeo di šupago go ba gona ga HIV mo ditekong tša HIV?
Ka ga dinyakišiša tša seklinikhale tša kenti ya HIV: www.clinicaltrials.gov
Ge e le gore o na le dipotšišo tša tlaleletšo tšeo e lego gore ga di a arabjwa ke tokumente ye, ka kgopelo re botšiše. O ka ikgokaganya le [email protected]